**H A T Á S V I Z S G Á L A T I L A P**

**Szombathely Megyei Jogú Város Önkormányzata Közgyűlésének**

**a Szombathely Megyei Jogú Város területén végzett távhőszolgáltatásról szóló 8/2013. (III. 6.) önkormányzati rendelet módosításáról**

**szóló önkormányzati rendelethez**

**1. Társadalmi hatások**

A rendeletmódosítás elfogadásával kedvezőbb jogi környezetet biztosít a város területén a természetes (ezen belül az önkormányzati tulajdonú ingatlanok bérlői/használói) és a jogi személyek számára.

**2. Gazdasági, költségvetési hatások**

A rendeletmódosításnak közvetlen költségvetési hatásai nincsenek.

**3. Környezeti hatások**

A módosításnak a környezetre gyakorolt hatása nincs.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendeletmódosítás a lakosság adminisztratív terheit nem növeli.

**6. A jogszabály megalkotásának szükségessége, a jogalkotás elmaradásának várható következményei**

A rendeletmódosítás az egyenletes számlázási rend tekintetében lehetőséget biztosít a felhasználóknak a felosztandó hőmennyiség meghatározásában.

A hátralékkezelési folyamat a módosításnak köszönhetően kibővül azzal, hogy a távhőszolgáltató jelzése alapján a szociális szolgáltató egyedileg felkeresi az adósokat, aktívan segítve ezzel a tartozások rendezését. A módosításra az adatkezelés/adattovábbítás jogalapjának megteremtése okán van szükség.

A költségosztós elszámolások jogorvoslati eljárása keretében a fizetési haladékot kérő felhasználók (díjfizetők) részére indokolt határidő, valamint nyilatkozattételi kötelezettség előírása a fizetési haladékkal való visszaélés megelőzése érdekében.

**7. A jogszabály alkalmazásához szükséges személyi, szervezeti, tárgyi és pénzügyi feltételek:**

A rendeletmódosítás végrehajtásához szükséges személyi, szervezeti, tárgyi és pénzügyi feltételek rendelkezésre állnak.

Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.